b"\n_START_ARTICLE_\nCampionat d'Espanya de velocitat en circuit - Turisme\n_START_SECTION_\nHist\xc3\xb2ria\n_START_PARAGRAPH_\nAl campionat hi eren admesos inicialment tots els autom\xc3\xb2bils de turisme sense limitaci\xc3\xb3 de marca, per b\xc3\xa9 que en ser SEAT l'\xc3\xbanic f\xc3\xa0bricant estatal durant anys, fou aquesta la marca amb m\xc3\xa9s pres\xc3\xa8ncia a les curses. Durant les dues primeres temporades es van incloure entre les proves puntuables algunes pujades de muntanya, entre elles les de Montserrat, Montseny, El Farell i Puig Major. D'en\xc3\xa7\xc3\xa0 de 1971, algunes proves d'altres pa\xc3\xafsos varen ser tamb\xc3\xa9 incloses al calendari (24 Hores de Spa, Zandvoort, Paul Ricard, Silverstone, Estoril, Albi, Mantorp Park, Salzburg, Paul Armagnac i altres). El 1974 s'instaur\xc3\xa0 el t\xc3\xadtol complementari de Campeonato de Espa\xc3\xb1a de Conductores per al campi\xc3\xb3 final. _NEWLINE_De 1978 a 1981, el campionat es va restringir als autom\xc3\xb2bils de turisme de fabricaci\xc3\xb3 estatal, alhora que s'instaurava un nou t\xc3\xadtol de Turisme de s\xc3\xa8rie. De 1984 a 1987, nom\xc3\xa9s hi hagu\xc3\xa9 el t\xc3\xadtol anomenat Producci\xc3\xb3. De 1995 a 1997, la f\xc3\xb3rmula del campionat va esdevenir de Superturisme, passant a Kit-Car el 1999 abans de desapar\xc3\xa8ixer definitivament."